**Elizabet Mersije, direktorica Agencije za razvoj i promociju organske poljoprivrede u Francuskoj:**

Veliko mi je zadovoljstvo i čast što sam danas imala sastanak sa ministrom poljoprivrede Crne Gore i njegovom delegacijom. Tokom sastanka sam prezentovala Agenciju za promociju organske poljoprivrede u Francuskoj, u koju su uključeni predstavnici Ministarstva poljoprivrede, Ministarstva ekologije kao i predstavnici proizvođača, prerađivača, i distributera. Agencija treba da doprinese razvoju organske poljoprivrede, i da olakša saradnju između poljoprivrednika, da obavlja posmatranja u Nacionalnom istraživačkom centru, da informiše potrošače, građane i sve profesionalce koji žele da razviju ovaj sektor koji za njih predstavlja budućnost. U Francuskoj ima sve više proizvođača organske hrane. Danas ima 25 000 farmi organske proizvodnje, obrađuje se više od million hektara. Naše tržište, koje se iz dana u dan povećava ,vrijedi više od 4 milijarde eura . Ministar poljoprivrede Francuske je napravio novi plan za organsku poljoprivredu pod nazivom ”Ambicija i organska proizvodnja 2017”, tako da je za nas ta godina veoma bitna.

Bilo mi je zadovoljstvo da razgovaram sa ministrom poljoprivrede Crne Gore o želji i značaju otvaranja vrata organskoj proizvodnji u Crnoj Gori . Posle razgovora sa g-dinom Ministrom tokom kojeg mi je pričao o kvalitetima i raznovrsnosti proizvoda, kod mene se rodila želja da posjetim Crnu Goru i probam te divne proizvode, naročito taj čuveni med. Agencija za promociju organske hrane će sa zadovoljstvom olakšati saradnju sa Crnom Gorom, proizvođačima i svim pobornicima organske proizvodnje, kao i sa državnom vlašću.

Ukoliko g-din ministar u budućnosti bude želio da se to i desi, biće nam veliko zadovoljstvo da otpočnemo saradnju, da ugostimo u Francuskoj ljude iz Crne Gore kako bismo im prenijeli naša iskustva u proizvodnji organske hrane, a, ja bih rado jednog dana posjetila vašu zemlju.